Berndt Gustafsson

Brundt Gunnar Edvin Gustafsson () var den fyrste religionssosiologen i Sverige. Han grunnla Religionssociologiska Institutet i Stockholm 1962, og skildra i fleire forskingsrapportar, bøker og artiklar utviklinga av religiøst liv i Sverige.

 Liv 
Gustafsson var son til Edvin Gustafsson, som var banevakt og sosialdemokratisk parlamentsmedlem, og Anna, fødd Pettersson. Etter studenteksamen i Jönköping studerte han ved Lund Universitet, der han òg blei redaktør for studentavisa Lundagård i 1945. Han tok eksamen som teologisk kandidat i 1945, og blei prestevigd i 1946 i Växjö domkyrkje. Gustafsson blei teologie licentiat 1949 og teologie doktor i 1953 på avhandlingen Socialdemokratien och kyrkan 1881-1890. Same året fekk han blei han også filosofie licentiat i sosiologi.

Gustafsson blei utnemnd til dosent i kyrkjehistorie ved universitetet i Lund i 1953. Forskinga som byrja med kyrkjehistoria blei snart utvida til kyrkja si rolle i samfunnet og ulike religiøse uttrykk. Han knytte fleire kunnskapsfulle medarbeidar til Religionssociologiska Institutet, og la grunnlaget for svensk religionssosiologisk forsking. I tillegg til forfattarskap og forsking var han ein velkjend og verdsett foredragshaldar rundt om i landet, og han var lektor ved Gymnasium i Bandhag 1963-1966.

Saman med Gunnar Hillerdal samla Gustafsson inn augevitneskildringar av jesusopplevingar i boka De såg och hörde Jesus  (1973). Han samla òg inn og gav ut Svenska folkets böner (1970) og Gud i folkets hjärta (1973).

Gustafsson var direktør for Svenska Kyrkans Centralråd frå 1971. I 1975, same året som Gustafsson døydde, blei det fyrste professoratet i religiøs sosiologi i Sverige oppretta. Berndt Gustafssons minnesfond blei skipa etter at han var død for å fremja religionssosiologisk forsking.

 Familie 
Berndt Gustafsson var bror til teologen Anne-Marie Thunberg.

 Bibliografi (i utval) 

 Kyrkoliv och samhällsklass i Sverige omkring 1880, 1950
 Socialdemokratien och kyrkan 1881-1890, 1953 (akademisk avhandling)
 Småkyrkorörelsen. Dess historiska bakgrund, 1955
 Manligt – Kvinnligt - Kyrkligt i 1800-talets svenska folkliv, 1956
 Svensk kyrkohistoria, 1957
 I den natt, studier i Sören Kierkegaards förfallsteori, 1962
 Religionens roll i samhället, 1963
 Religionssociologi, 1965
 Svenska folkets religion, 1969
 Svensk kyrkogeografi, 1971
 Gunnar Svensson, vatteningenjör, 1972 (roman)
 Svenskarnas religion (med Åke Ohlmarks), 1974
 Född 1920, 1976 (dikt)
 Tecken och tydning, 1976 (spalter frå avisa Dagen)

Kjelder

Denne artikkelen bygger på «Berndt Gustafsson» frå ,  den 5. desember 2024.  



 Anders Bäckström,  Religionssociologins pionjärer i Sverige. Om ett akademiskt ämnes framväxt och konsolidering genom ämnespionjärerna Berndt Gustafsson, Göran Gustafsson och Thorleif Pettersson.  Artos 2022.. 
Kategori:Svenske religionsforskarar